CELEX: 62021TN0195
Language: bg
Date: 2021-04-08 00:00:00
Title: Дело T-195/21: Жалба, подадена на 8 април 2021 г. — Klymenko/Съвет

31.5.2021   
            
            
               BG
            
            
               Официален вестник на Европейския съюз
            
            
               C 206/40
            
         
      Жалба, подадена на 8 април 2021 г. — Klymenko/Съвет
      (Дело T-195/21)
      (2021/C 206/48)
      Език на производството: френски
      
         Страни
      
      
         Жалбоподател: Oleksandr Viktorovych Klymenko (Москва, Русия) (представител: M. Phelippeau, адвокат)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  Да обяви жалбата на г-н Oleksandr Viktorovytch Klymenko за допустима;
               
            доколкото се отнася до жалбоподателя,
      
                  —
               
               
                  Решение (ОВППС) 2021/394 на Съвета от 4 март 2021 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна;
               
            
                  —
               
               
                  Регламент за изпълнение (ЕС) 2021/391 на Съвета от 4 март 2021 за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна;
               
            
                  —
               
               
                  да осъди Съвета на Европейския съюз да заплати съдебните разноски в съответствие с членове 87 и 91 от Процедурния правилник на Общия съд.
               
            
         Основания и основни доводи
      
      В подкрепа на жалбата си за отмяна на Решение (ОВППС) 2021/394 на Съвета от 4 март 2021 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна (ОВ L 77, 2021 г., стр. 29) и на Регламент за изпълнение (ЕС) 2021/391 на Съвета от 4 март 2021 за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна (ОВ L 77, 2021 г., стр. 2), доколкото тези актове се отнасят до него, жалбоподателят изтъква четири основания.
      
                  1.
               
               
                  Първо основание: нарушение на задължението за мотивиране по-специално относно посочването в тези актове на мотивите, които обосновават мярката, както и на проверките за зачитане на правото на защита и на правото на ефективна съдебна защита.
               
            
                  2.
               
               
                  Второ основание: наличие на грешка в преценката на конкретния случай и злоупотреба с власт, тъй като жалбоподателят бил представил достатъчно доказателства за липсата на достатъчно фактически основания за образуване на каквото и да е наказателно производство, както и за нарушаването на основните права, които Съветът не взел предвид.
               
            
                  3.
               
               
                  Трето основание: нарушаване на основни права, по-специално на правото на защита и на правото на ефективна съдебна защита, както и на правото на равни процесуални възможности.
               
            
                  4.
               
               
                  Четвърто основание: липса на правно основание, доколкото член 29 ДЕС не можел да представлява правно основание за взетата срещу жалбоподателя ограничителна мярка.